Ντιέγκο Αλόνσο

Ο **Ντιέγκο Μαρτίν Αλόνσο Λόπες** (ισπανικά: *Diego Martín Alonso López*, 16 Απριλίου 1975) είναι Ουρουγουανός πρώην ποδοσφαιριστής, ο οποίος αγωνιζόταν ως επιθετικός και νυν προπονητής ποδοσφαίρου.

Εκτός από τη δική του χώρα, έπαιξε ποδόσφαιρο στην Αργεντινή, στην Ισπανία, στο Μεξικό και στην Κίνα σε μια 16χρονη καριέρα, όπου πιο αξιοσημείωτα κέρδισε τη Σεγούντα Ντιβισιόν 2001–02 με την Ατλέτικο Μαδρίτης, όπου αναδείχθηκε ο κορυφαίος σκόρερ. Αγωνίστηκε με την Εθνική Ουρουγουάης στο Κόπα Αμέρικα 1999.

## Σταδιοδρομία ως ποδοσφαιριστής

### Σε συλλόγους
Ο Αλόνσο γεννήθηκε στο Μοντεβίντεο, την πρωτεύουσα της χώρας. Έκανε το επαγγελματικό του ντεμπούτο με την Κλουμπ Ατλέτικο Μπέλα Βίστα, στην οποία παρέμεινε τέσσερις σεζόν, βοηθώντας την ομάδα στην κατάκτηση του τίτλου της 2η Κατηγορίας Ουρουγουάης το 1997.

Μετά από μια σύντομη περίοδο στην Αργεντινή για την Χιμνάσια Λα Πλάτα (θα αγωνιζόταν επίσης στο σύλλογο προς το τέλος της καριέρας του), ο Αλόνσο μετακόμισε στην Ισπανία, όπου έπαιξε σε πέντε ομάδες: τη Βαλένθια, την Ατλέτικο Μαδρίτης (όπου σκόραρε 22 γκολ στην Σεγούντα Ντιβισιόν 2001–02, βοηθώντας την ομάδα να επιστρέψει στην Πριμέρα Ντιβισιόν, σχηματίζοντας ένα αποτελεσματικό επιθετικό δίδυμο με τον συμπατριώτη του, Φερνάντο Κορέα, ο οποίος πρόσθεσε 13), τη Ράθινγκ Σανταντέρ, τη Μάλαγα ΚΦ και τη Ρεάλ Μούρθια. Μεταξύ του τέταρτου και πέμπτου συλλόγου του, έπαιξε ένα χρόνο στο Μεξικό για την Πούμας ΟΥΝΑΜ.

Το 2006, ο 31χρονος Αλόνσο επέστρεψε στη χώρα του και εντάχθηκε στην Κλουμπ Νασιονάλ. Ωστόσο, λίγο μετά, μετακόμισε στο εξωτερικό ξανά, υπογράφοντας με την κινεζική Σανγκχάι Σενχούα. Μετά από δύο σεζόν με τη Χιμνάσια, ο Αλόνσο ολοκλήρωσε την καριέρα του με την Πενιαρόλ.

### Εθνική ομάδα
Ο Αλόνσο έκανε 7 εμφανίσεις για την Εθνική Ουρουγουάης σε 2 χρόνια. Το ντεμπούτο του έγινε στις 17 Ιουνίου 1999 σε φιλική νίκη με 3–2 εναντίον της Παραγουάης, στη Σιουδάδ δελ Έστε.

Ο Αλόνσο επιλέχθηκε στην εθνική ομάδα για το Κόπα Αμέρικα 1999, όπου ήταν εύστοχος στη διαδικασία των πέναλτι στον προημιτελικό (5–3 νίκη) εναντίον της Παραγουάης. Παρά την καλή σεζόν του με την Ατλέτικο δεν επιλέχθηκε για το Παγκόσμιο Κύπελλο του 2002 και στη συνέχεια άσκησε κριτική στον προπονητή Βίκτορ Πούα.

## Σταδιοδρομία ως προπονητής

### Πρώτα χρόνια
Ο Αλόνσο άρχισε να εργάζεται ως προπονητής το 2011, έχοντας σύντομες θητείες στις Μπέλα Βίστα, Κλουμπ Γουαρανί, Πενιαρόλ και Κλουμπ Ολίμπια (η δεύτερη και τέταρτη ομάδα από το Πρωτάθλημα Παραγουάης).

### Πατσούκα
Τον Δεκέμβριο του 2014, ο Αλόνσο υπέγραψε στην μεξικανική ΚΦ Πατσούκα. Την οδήγησε στην κατάκτηση του Κλαουζούρα 2016 και του ΚΟΝΚΑΚΑΦ Τσάμπιονς Λιγκ 2016–17. Στις 4 Μαΐου 2018, αποδεσμεύθηκε από την ομάδα.

### Μοντερρέι
Στις 2 Ιουνίου 2018, ο Άλόνσο διορίστηκε προπονητής της ΚΦ Μοντερρέι. Τον Μάιο του επόμενου έτους, μετά την συνολική νίκη με 2–1 εναντίον της Τίγρες ΟΑΝΛ στο τελικό του ΚΟΝΚΑΚΑΦ Τσάμπιονς Λιγκ 2019, έγινε ο πρώτος προπονητής που κέρδισε τη διοργάνωση με δύο διαφορετικές ομάδες. Στις 30 Σεπτεμβρίου 2019, μετά από μια ήττα με 2–0 από της Τίγρες, που άφησε την ομάδα του στην 12η θέση της βαθμολογίας, απολύθηκε.

### Ίντερ Μαϊάμι
Στις 30 Δεκεμβρίου 2019, ο Αλόνσο ανακοινώθηκε ως ο πρώτος προπονητής της Ίντερ Μαϊάμι του Μέιτζορ Λιγκ Σόκερ. Στις 7 Ιανουαρίου 2021, αποχώρησε με κοινή συναίνεση.

### Εθνική Ουρουγουάης
Ο Αλόνσο διορίστηκε προπονητής της Εθνικής Ουρουγουάης στις 14 Δεκεμβρίου 2021, αντικαθιστώντας τον Όσκαρ Ταβάρες, ο οποίος κατείχε τη θέση για 15 χρόνια. Στις 24 Μαρτίου 2022, μετά από 4 νίκες στα πρώτα τέσσερα παιχνίδια του, εξασφάλισε την πρόκριση για το Παγκόσμιο Κύπελλο του 2022 στο Κατάρ. Το Δεκέμβριο, αφού δεν κατάφερε να προχωρήσει από τη φάση ομίλων της διοργάνωσης, υπέβαλε την παραίτησή του και ανέφερε την επιθυμία του να επιστρέψει στα καθήκοντα του σε συλλόγους.

### Σεβίλλη
Στις 10 Οκτωβρίου 2023, ο Αλόνσο διορίστηκε προπονητής της Σεβίλλη ΦΚ, αντικαθιστώντας τον Χοσέ Λουίς Μεντιλίμπαρ. Η ομάδα ήταν 14η στη βαθμολογία κατά την άφιξή του. Στις 16 Δεκεμβρίου, έχοντας αποτύχει να κερδίσει σε οκτώ αγώνες πρωταθλήματος και έχοντας αποκλειστεί από τη φάση ομίλων του ΟΥΕΦΑ Τσάμπιονς Λιγκ 2023–24 ως τελευταία ομάδα, απολύθηκε.

### Παναθηναϊκός
Στις 10 Ιουνίου 2024, ο Αλόνσο υπέγραψε διετές συμβόλαιο με τον Παναθηναϊκό. Στις 29 Οκτωβρίου, απολύθηκε από την ομάδα, λόγω κακών αποτελεσμάτων.

## Διακρίσεις

### Ως παίκτης
**Μπέλα Βίστα**

* 2η Κατηγορία Ουρουγουάης: 1997

**Ατλέτικο Μαδρίτης**

* Σεγούντα Ντιβισιόν: 2001–02

**Πούμας**

* Πρωτάθλημα Μεξικού: Απερτούρα 2004
* Καμπεόν ντε Καμπεόνες: 2004

**Σανγκχάι Σενχούα**

* Κύπελλο Πρωταθλητών Α3: 2007

**Πενιαρόλ**

* Πρωτάθλημα Ουρουγουάης: 2009–10
* Κόπα Λιμπερταδόρες: Φιναλίστ 2011

**Ουρουγουάη**

* Κόπα Αμέρικα: Φιναλίστ 1999

**Ατομικές**

* Τρόπαιο Πιτσίτσι (Σεγούντα Ντιβισιόν): 2001–02

### Ως προπονητής
**Πατσούκα**

* Πρωτάθλημα Μεξικού: Κλαουζούρα 2016
* ΚΟΝΚΑΚΑΦ Τσάμπιονς Λιγκ: 2016–17
* Κύπελλο Μεξικού: Φιναλίστ Απερτούρα 2017
* Παγκόσμιο Κύπελλο Συλλόγων: 3η θέση 2017

**Μοντερρέι**

* ΚΟΝΚΑΚΑΦ Τσάμπιονς Λιγκ: 2019

**Ατομικές**

* Κορυφαίος Προπονητής του ΚΟΝΚΑΚΑΦ Τσάμπιονς Λιγκ: 2019

## Παραπομπές


## Εξωτερικοί σύνδεσμοι
* 
* Πληροφορίες εθνικής ομάδας (ισπανικά) 
* 
* 

Κατηγορία:Ουρουγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κλουμπ Ατλέτικο Μπέλα Βίστα
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ξένοι ποδοσφαιριστές στην Αργεντινή
Κατηγορία:Ουρουγουανοί ποδοσφαιριστές στο εξωτερικό
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Κλουμπ Ουνιβερσιδάδ Νασιονάλ
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ξένοι ποδοσφαιριστές στο Μεξικό
Κατηγορία:Ποδοσφαιριστές Ρεάλ Μούρθια
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές Σούπερ Λιγκ Κίνας
Κατηγορία:Ξένοι ποδοσφαιριστές στην Κίνα
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ουρουγουανοί προπονητές ποδοσφαίρου
Κατηγορία:Προπονητές ποδοσφαίρου Κλουμπ Ατλέτικο Μπέλα Βίστα
Κατηγορία:Προπονητές ποδοσφαίρου Κλουμπ Γουαρανί
Κατηγορία:Προπονητές ποδοσφαίρου Κλουμπ Ατλέτικο Πενιαρόλ
Κατηγορία:Προπονητές ποδοσφαίρου Κλουμπ Ολίμπια
Κατηγορία:Προπονητές ποδοσφαίρου ΚΦ Πατσούκα
Κατηγορία:Προπονητές ποδοσφαίρου ΚΦ Μοντερρέι
Κατηγορία:Προπονητές ποδοσφαίρου Ίντερ Μαϊάμι
Κατηγορία:Προπονητές ποδοσφαίρου Εθνικής Ουρουγουάης
Κατηγορία:Προπονητές Παγκοσμίου Κυπέλλου Ποδοσφαίρου 2022
Κατηγορία:Προπονητές ποδοσφαίρου Σεβίλλη ΦΚ
Κατηγορία:Προπονητές Πριμέρα Ντιβιζιόν
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα